《建中靖国辛巳八月十日独游碧落洞遂成拙句》
宋代·谭粹

碧落嵯峨石室幽，到难嗟我未尝游。两崖卷束云霞满，一水通流秋色浮。

宛矣壶中延日驭，凝然乳窦滴泉旒。徘徊注目孱颜久，疑有真仙在上头。

作者简介：谭粹，字文叔，浈江（今广东滃源）人。神宗元丰初，知惠州。哲宗元符三年（一一○○），知英州（清康熙《罗浮山志会编》卷一○）。今录诗四首。